Alma Lindeman

Alma-Sofie Lindeman (kuni 21. aprillini 1933 perekonnanimi ka LindmannRTL 1933,33,803; 7. märts (vkj) / 19. märts 1888 Tallinn – 14. jaanuar 1964) oli Eesti riigiametnik.

Ta lõpetas 1907. aastal Tallinnas linna l järgu tütarlaste keskkooli. Aastatel 1908–1917 oli ta Moskvas, kus töötas koduõpetajana."Alma Lindeman 50-aastane". Uus Eesti nr 76, 17. märts 1938. Lk 6 Koduõpetajana töötas ta ka Saksamaal, Šveitsis ja Prantsusmaal."Sünnipäevi". Vaba Maa nr 63, 18. märts 1937. Lk 9 Lühemat aega elas ta Inglismaal, Norras ja Rootsis ning lõpuks uuesti Moskvas ja Venemaa Kaukaasia-osas.

1917. aasta algul tuli ta Tallinna. Ta astus 3. juulil 1917 Maanõukogu kantselei teenistusse ametnikuna ja alates septembrist 1917 Maanõukogu kantselei juhatajana kuni Maanõukogu laialiajamiseni enamlaste poolt 15. novembril 1917.

Enamlaste võimuloleku ajal oli ta Maanõukogu sekretäri ülesandel tegev põranda all ja varjas Maanõukogu kantseleist enne enamlaste võimuhaaramist ära toodud arhiivi. Ka Saksa esimese okupatsiooni ajal ta andis Maanõukogu arhiivist teateid Maanõukogule ja maavalitsusele. Pärast okupatsiooni lõppu jätkas ta uuesti tööd Maanõukogu kantseleis juhatajana kuni Asutava Kogu kogunemiseni23. aprillil 1919, mil Maanõukogu kantselei koosseis läks Asutava Kogu juhatuse käsutusse. 

Ta oli 1919–1920 Asutava Kogu kantselei juhataja ja 1921–1938 Riigikogu Kantselei juhataja.Annika Tallo. "Alma Lindeman – esimene naine Eesti kõrgemas riigiametis". Arvamus, kultuur (ajalehe Postimees lisa), 25. märts 2023. Lk 6

Tunnustus
1931 Eesti Punase Risti mälestusmärgi II järgu II asteEesti Vabariigi teenetemärkide kavalerid
1938 Valgetähe III klassi teenetemärkEesti Vabariigi teenetemärkide kavalerid

 Viited 

 Kirjandus 
Heili Reinart. "Alma Lindemani iseloomustas väärikus ja jäägitu ausus". Arvamus, kultuur (ajalehe Postimees lisa), 25. märts 2023. Lk 7

 Välislingid 
Foto

Kategooria:Eesti riigiametnikud
Kategooria:Eestlased Venemaal
Kategooria:Valgetähe III klassi teenetemärgi kavalerid
Kategooria:Sündinud 1888
Kategooria:Surnud 1964
Kategooria:Rahumäe kalmistule maetud